दोस्तों जाने माने फिल्म अभिनेता विक्रांत मैसी ने अपनी गर्लफ्रेंड शीतल ठाकुर के साथ सात फेरे ले लिए हैं। दोनों ने हिमाचल प्रदेश में पारंपरिक रीति रिवाजों के साथ शादी की। दोनों ने अपनी शादी की तस्वीरें भी सोशल मीडिया पर साझा की हैं। शादी की ये तस्वीरें सोशल मीडिया पर खूब वायरल हो रही हैं और फैंस उन्हें आगे के जीवन के लिए बधाई दे रहे हैं।
विक्रांत ने शादी की तीन तस्वीरें शेयर की हैं। इसके साथ उन्होंने कैप्शन दिया, "सात सालों का ये सफर आज सात जन्मों में बदल गया। इस सफर में हमारा साथ देने के लिए बहुत बहुत शुक्रिया। शीतल एवं विक्रांत।" फोटोज में विक्रांत ने व्हाइट शेरवानी पहनी हुई है। वहीं शीतल रेड ब्राइड लहंगे में नजर आ रही हैं। दोनों एक दूसरे के साथ बेहद खुश दिखाई दे रहे हैं। इससे पहले कपल का हल्दी वीडियो वायरल हुआ था. जहां विक्रांत और शीतल फंक्शन को काफी एंजॉय करते दिखे।
View this post on Instagram
विक्रांत और शीतल ठाकुर ने 14 फरवरी को रजिस्टर्ड मैरिज की थी। विक्रांत और शीतल ने अपनी शादी को प्राइवेट रखने की पूरी कोशिश की। दोनों ने मीडिया को भी अपनी शादी से दूर रखा। विक्रांत और शीतल एक दूसरे को 2015 से डेट कर रहे हैं। 2019 में दोनों ने सगाई कर ली थी।
बता दे की अभिनेता विक्रांत 4 फिल्में 'लव हॉस्टल', 'मुंबईकर', फॉरेंसिक और यार जिगरी में नजर आने वाले हैं। वहीं शीतल ने अपने मॉडलिंग करियर की शुरुआत साल 2012 में की। 2016 में उन्हें एक पंजाबी फिल्म में ब्रेक मिला। इसके बाद वह 'अपस्टार्टास', 'बृज मोहन अमर रहे' और 'छप्पड़ फाड़ के' जैसी वेब सीरीज में काम किया।